Vyhlásenie predkladateľa 
o rozpornosti

Návrh zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov sa predkladá na rokovanie vlády Slovenskej republiky a jej Legislatívnej rady s rozpormi s Ministerstvom zdravotníctva Slovenskej republiky.

Ministerstvo spravodlivosti Slovenskej republiky zdôraznilo, že zásadne nemení súčasný právny rámec, žiada prijímanie nebezpečných osôb, ktorým súd uložil ochranné liečenie, ktoré sa má vykonať v zariadení ústavnej zdravotnej starostlivosti, a ktoré nemôžu byť liečené počas výkonu trestu odňatia slobody do zariadení ústavnej zdravotnej starostlivosti. Ide o zjednotenie a upresnenie doterajšej zákonnej a podzákonnej úpravy.

Ministerstvo zdravotníctva Slovenskej republiky mieni v budúcnosti navrhnúť obmedziť pôsobnosť súdov pri rozhodovaní o ochrannom liečení, zatiaľ je proti navrhovaným zmenám.